Ritratt minn Fa Barboza fuq Unsplash Il-Komunità Ġesù Salvatur fi stqarrija fuq Facebook qalet li sakemm ikun possibbli li jerġgħu jiltaqgħu fi knisja, se jwaqqfu l-laqgħat pubbliċi fiżiċi u jkomplu biss b'kontenut "esklussiv ta' talb" fuq Facebook. Il-Komunità kienet qed twieġeb għall-istqarrija li nħarġet ftit ġranet ilu mill‐Arċidjoċesi ta' Malta u d‐Djoċesi ta' Għawdex. F'din l-istqarrija, kienet ikkonfermata d-deċiżjoni li ż-żewġ djoċesijiet jiddiżassoċjaw ruħhom mill‐Komunità Ġesù Salvatur. Din id-deċiżjoni ttieħdet wara li investigazzjoni minn kummissjoni ta' esperti sabet li "fil‐Komunità Ġesù Salvatur hemm għarfien żbaljat u mħawwad tat‐tagħlim tal‐Knisja, interpretazzjoni ħażina ta' siltiet mill‐Iskrittura, u atteġġjament li jweġġa' lil persuni li għaddejjin minn sitwazzjonijiet ta' sfida fil‐ħajja" u li kien hemm abbuż spiritwali u psikoloġiku. Fit-8 ta' Jannar 2021: Il-Knisja tikkonferma d-diżassoċjazzjoni tagħha mill-Komunità Ġesù Salvatur Spiċċajna bla dar – il-Komunità Il-Komunità Ġesù Salvatur qalet li dejjem ħadmet fil-Knisja u mal-Knisja u li l-ħidma tagħha dejjem seħħet "fid-dar ta' ommna l-Knisja". Qalu li minħabba d-digriet tal-isqfijiet, "il-Komunità spiċċat bla dar fejn taħdem, imkeċċija mid-dar ta' ommha" u li minħabba f'hekk "mhu se jsiru l-ebda laqgħat pubbliċi mill-Komunità Ġesù Salvatur sakemm nerġgħu nidħlu fid-dar ta' ommna". Fl-istqarrija qalu wkoll li stennew direttiva mill-Isqfijiet li turihom fejn żbaljaw biex jikkoreġu l-iżball. Żiedu jgħidu li "b'ubbidjenza lejn ommna l-Knisja, aħna se nwaqqfu t-'talks' li kienu jseħħu fil-Komunità Ġesù Salvatur". Stqarrija Komunità Ġesù SalvaturWara d-digriet li nħareġ mill-Isqfijiet Maltin, il-Komunità Ġesù Salvatur tagħmel din… Posted by Komunita Gesu Salvatur on Friday, January 15, 2021 Il-Komunità Ġesù Salvatur issa se tkun preżenti biss permezz tal-Facebook page tagħha fejn se jkun hemm kontenut esklussiv ta' talb.